OzLabs/hebrew-wiki-articles huggingface dataset:
הקורפוס הרב-לאומי צפון-מזרח

הקורפוס הרב-לאומי צפון-מזרח (באנגלית: Multinational Corps Northeast) הוא קורפוס רב-לאומי של נאט"ו אשר בסיסו נמצא בעיר שצ'צ'ין שבפולין.

==היסטוריה==
בעקבות החלטתה של פולין להצטרף לנאט"ו ב-1997, נחתם הסכם בין שרי ההגנה של גרמניה, דנמרק ופולין על הקמת קורפוס משותף אשר בסיסו יהיה בשצ'צ'ין. כבסיס להקמת הקורפוס שימש פיקוד כוחות בעלות הברית במבואות הים הבלטי - פיקוד מרחבי משותף של דנמרק וגרמניה. ב-12 במרץ 1999 הצטרפה פולין לנאט"ו באופן רשמי, וב-18 בספטמבר של אותה שנה כבר נחנך מטה הקורפוס הרב-לאומי החדש. מטה הקורפוס בשצ'צ'ין הפך למטה היחיד של נאט"ו אשר ממוקם באחת ממדינות ברית ורשה לשעבר.

בהדרגה הפך הקורפוס, מיחידה פולנית-גרמנית-דנית, לקורפוס רב לאומי. החל משנת 2004 החלו עוד ועוד מדינות החברות בברית נאט"ו, לשלוח חיילים לקורפוס. בקורפוס ישנם נציגים גם משוודיה אשר אינה חברה בנאט"ו. בקורפוס ישנה מגמה בולטת של שילוב קצינים ומש"קים ממדינות מזרח אירופה. למרות זאת, הקורפוס אינו כפוף לנאט"ו באופן רשמי, אלא למטכ"לים של פולין, גרמניה ודנמרק. שלוש המדינות חולקות ביניהן את התפקידים הבכירים בקורפוס. כיום, מפקד הקורפוס הוא פולני, סגנו הוא דני, וראש מטהו הוא גרמני.

בין 2007–2015 השתתפו חיילי הקורפוס בלחימה באפגניסטן.

==מדינות החברות בקורפוס==
לפי שנת הצטרפות:
* 1999 - , , 
* 2004 - , , 
* 2005 - , 
* 2006 - 
* 2008 - 
* 2009 - 
* 2012 - 
* 2013 - 
* 2014 - 
* 2015 - , , , , 
* 2016 - , , , , 

==קישורים חיצוניים==

* 
* [http://www.mncne.pl Official website of Multinational Corps Northeast]
* Reuters, [https://www.nytimes.com/reuters/2015/02/05/world/europe/05reuters-ukraine-crisis-nato.html NATO Strengthens Forces in Eastern Europe Against Russian Risk], February 5, 2015.
* [https://www.facebook.com/mncne Multinational Corps Northeast on Facebook]
* [https://twitter.com/hqmncne MNC NE on twitter]
* [https://www.flickr.com/photos/mncne MNC NE on flickr]
* [https://www.youtube.com/user/hqmncne Official profile HQ MNC NE on YouTube]

קטגוריה:נאט"ו
קטגוריה:בונדסוור
קטגוריה:כוחות ההגנה של דנמרק
קטגוריה:פולין: צבא וביטחון
קטגוריה:גייסות
דינה כהנא גלר

דינה כהנא גלר (נולדה בשנת 1948) היא אמנית הדפס, פסלת ואמנית. בין השנים 2005–2013 שימשה אוצרת בגלריה של המחלקה לעיצוב קרמי וזכוכית בבצלאל. דינה נולדה בקיבוץ להבות הבשן בשנת 1948 ועבודותיה המוקדמות עסקו בחיבור פיסולי בין אלמנטים, תוך שימוש בעץ ובעיצוב פוסט-מודרניסטי. לאחרונה, דינה עוסקת בהדפס בסדנת ההדפס בירושלים.<ref></ref>

בשנת 1999, דינה זכתה פרס משרד התרבות והספורט בקרמיקה.<ref></ref>

== ביוגרפיה ==
דינה כהנא גלר נולדה בקיבוץ להבות הבשן בשנת 1948. בשנת 1969 כשדינה הייתה בת 21, היא החלה ללמוד במחלקה לאומנות בבצלאל אקדמיה לאמנות ועיצוב בירושלים.

בשנת 1973, דינה הכינה את הפסל הראשון שלה ובשנת 1976, החלה ללמוד במחלקה לעיצוב קרמי זכוכית באותה המכללה.

בין השנים 1985–1990, דינה התעסקה בפיסול עץ וקרמי זכוכית ובשנים 1990–1993, פיסלה למען העיר תל אביב.

== גלריה ==
<gallery caption="אחד מפסליה המוכרים ביותר של דינה כהנא גלר, ברחוב קרליבך 1, תל אביב-יפו">
קובץ:PikiWiki Israel 32977 Spring sculpture in Tel Aviv.JPG
קובץ:PikiWiki Israel 32976 Spring sculpture in Tel Aviv.JPG
</gallery>

==קישורים חיצוניים==

== הערות שוליים ==

קטגוריה:אמניות ישראליות
קטגוריה:פסלות ישראליות
קטגוריה:להבות הבשן: אישים
קטגוריה:ישראליות שנולדו ב-1948
קטגוריה:ישראלים שנולדו ב-1948
הסופר קאפ הרוסי בכדורסל נשים

הסופר קאפ הרוסי בכדורסל נשים (רשמית: הסופרקאפ של התאחדות הכדורסל הרוסית; Суперку́бок РФБ) היא תחרות כדורסל בקרב קבוצות נשים, המורכבת ממשחק אחד, בו משחקת אלופת רוסיה וזוכה הגביע הרוסי מהעונה החולפת.

== היסטוריה ==
המשחק הראשון התקיים ב־24 בפברואר 2021 בהיכל הספורט של UGMK בוורחנאיה פישמה שבמחוז סברדלובסק, באזור הרי אורל. במשחק זה ניצחה אוגמ"ק יקטרינבורג (אלופת רוסיה 2019/2020) את נאדז'דה אורנבורג (מנצחת גביע רוסיה 2020/2021) בתוצאה 93:68. הגביע הוענק לזוכה על ידי נשיא התאחדות הכדורסל הרוסית אנדריי קירילנקו.<ref>[https://russiabasket.ru/news/37568/ugmk-obladatel-cuperkubka-rfb УГМК – обладатель Cуперкубка РФБ!]</ref>

== זוכות ==
{| class="wikitable" style="text-align:center; font-size:90%; width:100%"
! rowspan="2" |עונה
! rowspan="2" | מקום
|-
! זוכה
! תוצאה
! סגנית
! סימוכין
|-
| 2021
| ורחנאיה פישמה
| אוגמ"ק יקטרינבורג
| 68:93
| נאדז'דה אורנבורג
|<ref></ref>
|-
|2022
|קורסק
|אוגמ"ק יקטרינבורג
|74:78 (ה)
|דינמו קורסק
|
|-
|2023
|יקטרינבורג
|אוגמ"ק יקטרינבורג
|50:58
|דינמו קורסק
|
|}

==קישורים חיצוניים==
* 

== הערות שוליים ==

קטגוריה:כדורסל נשים
קטגוריה:תחרויות כדורסל ברוסיה
קטגוריה:הסופר קאפ הרוסי
ולדימיר גומלסקי

ולדימיר אלכסנדרוביץ' גומלסקי (ברוסית: Владимир Александрович Гомельский; נולד ב-20 באוקטובר 1953, לנינגרד) הוא כדורסלן עבר, פרשן, עיתונאי וסופר רוסי.

== קריירת כדורסל ==
גומלסקי בילה את כל הקריירה שלו בכדורסל במדי צסק"א. בשנת 1975, הוא זכה בתואר אמן ספורט מהמעמד הבינלאומי של ברית המועצות. עם צסק"א, זכה ארבע פעמים בליגת העל של ברית המועצות, וגם זכה בגביע ברית המועצות.

לאחר שסיים את קריירת המשחק, עבד כמאמן כדורסל ונבחר כמאמן כבוד של רוסיה הסובייטית בשנת 1986.

== חיים אישיים ==
גומלסקי הוא בנו של מאמן הכדורסל הבולט אלכסנדר גומלסקי<ref>[http://www.ozon.ru/context/detail/id/4577520/ Папа. Великий тренер]. Ozon.ru. Retrieved on 31 October 2016.</ref> ואחיינו של יבגני גומלסקי. מאז 1989 הוא משמש כפרשן ספורט.

== קישורים חיצוניים ==

* [http://www.cskalogia.ru/492/ ביוגרפיה] 

==הערות שוליים==

קטגוריה:כדורסלנים סובייטים
קטגוריה:פרשני ספורט
קטגוריה:מנחי טלוויזיה רוסים
קטגוריה:יהודים רוסים
קטגוריה:מאמני כדורסל רוסים
קטגוריה:כדורסלני צסק"א מוסקבה
קטגוריה:רוסים שנולדו ב-1953
שאנדור קוראני

לוח זיכרון של שאנדור קוראני במעונו פעם (ברובע 5, [[רחוב ואצי 42)]]
הברון מטולצ'בה שאנדור קוראני (בהונגרית: Báró tolcsvai Korányi Sándor; 18 ביוני 1866, פשט – 12 באפריל 1944, בודפשט) היה רופא יהודי-הונגרי פרופסור באוניברסיטה, חבר האקדמיה ההונגרית למדעים, בנו של פרידייש קוראני, שהיה פרופסור לרפואה פנימית. גם שאנדור קוראני, כאביו, היה חבר הבית העליון של הפרלמנט ההונגרי.

== ביוגרפיה ==
שאנדור קוראני למד בבודפשט, שהה בחו"ל זמן רב בכמה הזדמנויות, שם עסק במיוחד בתורת החיים ובבדיקות פתולוגיות. במשך שנה היה מורה מחליף ולימד פיזיולוגיה באקדמיה הווטרינרית. בשנת 1893 התקבל כמרצה בכיר לנוירולוגיה באוניברסיטה, בשנת 1895 מונה לתפקיד פרופסור במחלקה מספר 1 לרפואה פנימית, ולאחר מכן הפך לרופא נוירולוג בבית החולים לילדים שטפניה. משנת 1927 ייצג את קהילת הרפואה ההונגרית כחבר בבית העליון. בשנת 1930 הוענק לו "שרשרת קורווין ההונגרית". (שרשרת קורווין ההונגרית היא פרס המדינה ההונגרית הגדול ביותר אחרי "מסדר סטפן הקדוש", שניתן להעניק לאנשים שתרמו תרומה מיוחדת לשיפור החשיבה, המדע והתרבות הציבורית בהונגריה).

== כמומחה ==
קוראני פרסם בכתבי עת מקומיים וזרים רבים. הוא חיבר ספרי לימוד בנושאי:
* אבחון אופייני של מערכת העצבים המרכזית
* יסודות הנוירולוגיה;

הוא היה מחבר שותף ב:
* מדריך לרפואה פנימית, בעריכת בוקאי, קטלי וקוראני

חבר מערכת ב:
* הארכיון הרפואי ההונגרי
* השבועון הרפואי
* הלקסיקון הגדול של פאלאס

== עבודותיו העיקריות ==
* בדיקות על תפקוד מערכת השתן בתנאים רגילים וחריגים (1894)
* Beiträge zur Theorie und Therapie der Niereninsuffizienz (Berliner klinische Wochenschrift, 1899)
* Die wissenschaftlichen Grundlagen der Kryoskopie in ihrer klinischen Anwendung (Berlin, 1904)
* Physikalische Chemie und Medizin (Richter P. F. társszerzővel, I–II. Leipzig, 1907–08)
* [https://archive.org/stream/b28129027#page/n3/mode/2up הרצאות ברפואה] (1911)
* טיפול בלוקמיה באמצעות בנזן (Orv. Hetit. 1912)
* Functionelle Pathologie und Therapie der Nierenkrankheiten (Berlin, 1929)
* פיזיולוגיה ומדעי הרפואה (חינוך רפואי, 1932)
* על הזדקנות (הכשרה רפואית, 1937).

== חברות ==
קוראני הוא בעל דוקטורט מאוניברסיטת ליון, אוניברסיטת וורוצלב, אוניברסיטת סגד ואוניברסיטת פץ', חבר כבוד באקדמיה הגרמנית למדעי הטבע לאופולדינה. משנת 1935 היה חבר כבוד באקדמיה ההונגרית למדעים, ומשנת 1937 היה חבר דירקטוריון בה.

== לקריאה נוספת ==
<div class="mw-content-ltr">
* Bokor József (szerk.). Korányi (2.), A Pallas nagy lexikona. Arcanum: FolioNET (1893–1897, 1998.). 
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. 968–969. o.
</div>

==קישורים חיצוניים==

* [https://web.archive.org/web/20090401210511/http://orvostortenet.freeweb.hu/koranys.html היסטוריה רפואית: קוראני]
* [https://web.archive.org/web/20120426012232/http://www.ogyk.hu/e-konyvt/mpgy/alm/al935_40/155.htm OGYK]
* 

קטגוריה:רופאים יהודים הונגרים
קטגוריה:אצולה יהודית הונגרית
קטגוריה:בוגרי אוניברסיטת אטווש לוראנד בודפשט
קטגוריה:ברונים יהודים-הונגרים
קטגוריה:חברי בתים עליונים
קטגוריה:יהודים חברי האקדמיה ההונגרית למדעים
קטגוריה:בודפשט: אישים
קטגוריה:הונגרים שנולדו ב-1866
קטגוריה:הונגרים שנפטרו ב-1944
איסור כריתת ברית עם עובדי עבודה זרה

איסור כריתת ברית עם עובדי עבודה זרה הוא איסור הלכתי מהתורה לכרות ברית עם עובדי עבודה זרה, כדי שלא ימשכו את עם ישראל אחריהם.

== מקור האיסור ==
שלוש פעמים נאמר בתורה לבני ישראל שמתי שהם נכנסים לארץ ישראל שאסור לכרות ברית עם שבעת העממין.

== דיני המצווה ==
שאם בני ישראל לא הצליחו לכבוש את אחד מערי שבעת עממין אז אסור לכרות אתם ברית שלום<ref>ספר היראים, מצווה שיד {פז}, (עיין שם שהוא למד שכל האיסור זה דווקא על שבעת העממין ושואל אם כן הרי אסור להחיות אותם אז איך אפשר לכרות להם ברית ועל זה הוא מתרץ שמדובר אם לא הצלנו להורגם)</ref>, וכן אם נענו לקריאת שלום והסכימו לחיות תחת ישראל צריך להתנות אתם שלא יעבדו עבודה זרה וכן לשמור את שבע מצוות בני נוח, אומנם ברמב"ן שהיות ולפני שכורתים אתם ברית הם חייבים להבטיח שהם יעבדו את עם ישראל ויתנו להם מס, אז לא חייבים להתנות אתם מפורש שלא לעבוד עבודה זרה אלא מספיק לומר להם שהם עבדים ובהמשך לחייב אותם לא לעבוד עבודה זרה<ref></ref>.

== שאר האומות ==
בתורה האיסור נאמר לגבי שבעת העממים ונחלקו הראשונים מה הדין לגבי שאר האומות העובדות עבודה זרה.

==== שיטת הרמב"ם והחינוך ====
שיטת הרמב"ם והחינוך שאפילו שהאיסור נאמר בתורה רק לגבי שבעת העממים זה כולל בתוכו גם את שאר האומות, שאסור לכרות להם ברית אלא אם מקבלים עליהם לא לעבוד עבודה זרה ולשמור שבע מצוות בני נוח, הרב אליהו מזרחי מסביר את מקורו של הרמב"ם שאפילו שבתורה האיסור נאמר רק לגבי שבע האומות, בכל זאת הרי בתורה נאמר שלפני שעושים מלחמה עם אחד האומות יש לקרוא לו לשלום ושהוא מתחייב להשתעבד תחתנו אם כן זה וודאי כולל שחייב לקבל על עצמו לא לעבוד עבודה זרה<ref>מזרחי על ספר דברים, פרק כ, פסוק י</ref>, והרדב"ז מסביר שהרי בתורה נאמר הטעם שאסור לכרות ברית עם שבעת העממין זה מחשש שמא ימשכו את בני ישראל לעבודה זרה, אם כן זה שייך גם בשאר אומות שעם ישראל כובש, שהרי הם גרים בתוכם אם כן יש לחשוש את אותו הדבר לגבי שאר האומות שנכבוש אותם<ref>רדב"ז על המשנה תורה הלכות מלכים פרק ו הלכה ד ד"ה בד"א</ref>.

==== שיטת הרמב"ן והראב"ד ====
הרמב"ן והראב"ד סוברים שכל האיסור הוא דווקא לגבי שבעת האומות, אבל לגבי שאר אומות אין שום איסור לכבוש אותם ולכרות עמם ברית אפילו אם לא מקבלים עליהם שלא לעבוד עבודה זרה<ref>השגות הראב"ד על המשנה תורה הלכות מלכים פרק ו הלכה ד</ref>, שהרי בתורה נאמר האיסור רק לגבי שבעת עממין ולא לגבי שאר האומות, ומסביר הרדב"ז שהם הבינו שכל האיסור הוא דווקא לגבי שבעת העממים שהרי רק איתם אנו גרים ביחד אבל שאר האומות שמחוץ לארץ ישראל אין אנו גרים איתם ולכן אין בעיה שהם יעבדו עבודה זרה<ref>רדב"ז על פרק ו מהלכות מלכים הלכה ד ד"ה בד"א</ref>. והתוספות אומר שהסיבה שהאיסור דווקא בשבעת העממים זה בגלל שהם הכי דבוקים בעבודה זרה, במקום אחר אומר טעם אחר, שכל טעם האיסור זה כדי שנכבוש את כל ארץ ישראל ולא נכרות אתם ברית שלא להרוג אותם והם יישארו בארץ<ref></ref>.

== השתתפות באו"ם ==
לדברי הרב יוסף דוב סולובייציק - לפי שיטת הרמב"ם והחינוך אסור למדינת ישראל להשתתף באו"ם שהרי זו כריתת ברית עם עובדי עבודה זרה<ref></ref>.

==לקריאה נוספת==
* הרב שלמה גורן, ספר תורת המדינה, עמודים 81-88.
* הרב יגאל אריאל, ברית עם צור, תחומין ד (תשמ"ג), עמודים 267 - 276.

== קישורים חיצוניים ==
*[https://www.yeshiva.org.il/wiki/index.php/מיקרופדיה_תלמודית:לא_תכרות_להם_ברית לא תכרות להם ברית], מיקרופדיה תלמודית, אתר ויקישיבה.

== הערות שוליים ==
Heil Honey I'm Home!

Heil Honey I'm Home! היא קומדיית מצבים בריטית שעלתה לשידור ב-1990 ובוטלה אחרי פרק אחד בלבד. הסדרה עסקה באדולף היטלר ואווה בראון, החיים בשכנות עם זוג יהודים בברלין של שנת 1938. הסדרה שאבה השראה מקומדיות המצבים האמריקאיות של אמצע המאה ה-20, ובתחילתה מופיעה כתובית מפוברקת על כך שמדובר בסדרה אבודה שהופקה בארצות הברית ונשכחה עם השנים. מיד עם שידורה גררה הסדרה ביקורת רבה, ואף זכתה לכינוי "קומדיית המצבים הכי חסרת טעם בכל הזמנים".

==עלילת הפרק היחיד ששודר==
עלילת הפרק הראשון, שבדיעבד התברר גם כפרק הסיום, מתרחשת בברלין ב-1938, בה מתגוררים אדולף היטלר ואווה בראון, בסמוך לזוג יהודי, ארני ורוזה גולדנשטיין. להיטלר ולבראון יש מעט מן המשותף עם עמיתיהם ההיסטוריים, ומתנהגים יותר כמו הבעל והאישה הסטריאוטיפיים מהסיטקומים האמריקאיים. היטלר, למשל, מופיע בסוודר גולף ועניבה - ביגוד שאפיין הרבה מהגברים שהופיעו בסיטקומים השונים. שכניהם מתוארים כדמויות נדושות באופן דומה, כאשר ארני מעיר הערות מזלזלות תכופות על חמותו ובשלב מסוים אף מבצע הצדעה רומית בלעג. ברוח זו, השחקנים זוכים למחיאות כפיים בכל פעם שהם מגיעים לסט, ובמחווה ל"לוסי אהובתי", מדברים באנגלית במבטא ניו יורקי.

היטלר ובראון מתכוננים לביקורו של ראש ממשלת בריטניה, נוויל צ'מברלין, בביתם. היות שהיטלר לא רוצה ששכניו יפריעו לביקור, הוא מורה לבראון לשמור את על כך בסוד אך היא לא מצליחה לעשות זאת ומספרת לרוזה גולדנשטיין. הגולדנשטיינים מגיעים לבית של היטלר ובראון, במטרה לשדך לצ'מברלין את אחייניתם רות. היטלר, שמנסה לסלק את הגולדנשטיינים מביתו, משכר אותם אך הם לא עוזבים. הפרק מסתיים כשצ'מברלין, בראון וארני גולדנשטיין רוקדים מסביב לסלון, בזמן שהיטלר מחביא את הסכם "שלום בדורנו" במקרר.

==ביקורות וביטול הסדרה==
אחרי שידור הפרק הראשון, החלו להגיע תגובות נזעמות על הטעם הרע של התוכנית. חיים פינר, יו"ר ועד שליחי הקהילות, תקף את הסדרה ואמר כי "אנחנו מתנגדים בתוקף לטריוויאליזציה של מלחמת העולם השנייה, היטלר או השואה, וזוהי ללא ספק טריוויאליזציה. הסדרה היא חסרת טעם ופוגענית". חלק מהמבקרים טענו שהסדרה נכשלה כקומדיה, משום שחרגה בגסות מגבולות האירוניה.

בעקבות הביקורות הוחלט על ביטול הסדרה באופן מיידי. בשבעת הפרקים שצולמו ולא עלו לשידור, היו אמורים להשתתף גם דמותיהם של הרמן גרינג, יוסיף סטלין וריינהרד היידריך. שאר הפרקים שהוזמנו על ידי הרשת לא השלימו את צילומיהם. פרק הפיילוט לא שודר שוב בטלוויזיה, אך כיום ניתן למצוא אותו וחלקים מפרקים נוספים באתרי אינטרנט שונים. גם שנים אחרי שידורה, נחשבת הסדרה לאחת מנקודות השפל של הטלוויזיה הבריטית מאז ומעולם.

==קישורים חיצוניים==

* 
* 

==הערות שוליים==

קטגוריה:קומדיות מצבים בריטיות
קטגוריה:סדרות טלוויזיה בריטיות שעלו לשידור בשנות ה-1990
קטגוריה:תוכניות טלוויזיה שמתרחשות בברלין
קטגוריה:אדולף היטלר בתרבות
גרג סטובי

ויליאם גרגורי סטובי (באנגלית: William Gregory Steube, נולד ב-19 במאי 1978) הוא עורך דין ופוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-17 של מדינת פלורידה. מחוז הבחירה של סטובי נמצא בדרום-מרכז פלורידה, והוא משתרע החל מהפרוורים של סרסוטה שליד מפרץ טמפה ועד לאגם אוקיצ'ובי. סטובי כיהן בבית המחוקקים של פלורידה ב-8 השנים שקדמו לבחירתו לקונגרס, כאשר בין השנים 2010 ו-2016 הוא כיהן בבית הנבחרים של פלורידה, ובין 2016 ל-2018 הוא כיהן בסנאט של פלורידה.

== ביוגרפיה ==

סטובי נולד בבראדנטון שבפלורידה. אביו, בראד סטובי, היה השריף של מחוז מאנאטי. הוא למד באוניברסיטת פלורידה, שם קיבל תואר במדעי בעלי החיים בשנת 2000 ותואר במשפטים בשנת 2003. אחרי שסיים את לימודיו, סטובי התגייס לצבא ארצות הברית. הוא שירת שם בין השנים 2004 ו-2008, ונשלח לעיראק כחלק ממלחמת עיראק.

בשנת 2010, סטובי נבחר אל בית הנבחרים של פלורידה מטעם מחוז הבחירה ה-67 (שמספרו שונה ל-73 בשלב מאוחר יותר כתוצאה ממספור מחדש של המחוזות בפלורידה), וכהונתו החלה ב-2 בנובמבר של אותה השנה. סטובי נבחר לבית הנבחרים של פלורידה פעמיים נוספות בשנים 2012 ו-2014. בשנת 2016, סטובי רץ לסנאט של פלורידה, ונבחר אליו לאחר שקיבל 59% אחוזים מהקולות.<ref></ref>

בשנת 2018, סטובי התמודד מטעם המפלגה הרפובליקנית על מושב בבית הנבחרים של ארצות הברית. מספר שבועות לפני הבחירות, המועמדת הדמוקרטית לתפקיד מתה במפתיע והוחלפה על ידי מועמד אחר.<ref></ref><ref></ref> בנובמבר 2018, סטובי זכה בבחירות והפך לחבר בבית הנבחרים.

ביוני 2021, סטובי היה אחד מבין 21 חברי בית הנבחרים שהתנגדו להענקת מדליית הזהב של הקונגרס לשוטרים שהגנו על הקפיטול בזמן ההסתערות עליו.<ref name=twsCNN99078></ref>

==קישורים חיצוניים==

* 

* 

== הערות שוליים ==

קטגוריה:עורכי דין אמריקאים
קטגוריה:חברי בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית המחוקקים של פלורידה
קטגוריה:בוגרי בית הספר למשפטים באוניברסיטת פלורידה
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1978
Coming Home (שיר של קית' אורבן)

"Coming Home" הוא סינגל של אמן מוזיקת הקאנטרי האוסטרלי, קית' אורבן, בשיתוף פעולה הזמרת האמריקאית, ג'וליה מייקלס, שיצא ב-21 במרץ 2018 כסינגל שני מתוך האלבום Graffiti U של אורבן.<ref></ref> הסינגל נכתב על ידי קית' אורבן, ג'יי. אר. רותם, ג'וליה מייקלס, ניקול גליון ומרל האגרד, והופק על ידי קית' אורבן וג'יי. אר. רותם. בשיר נמצאת דגימה מהסינגל "Mama Tried" של מרל האגרד ודה סטריינגס.

נכון לספטמבר 2021, הווידאו קליפ הושמע למעלה מ-44 מיליון פעמים בספוטיפיי.<ref></ref>

== ביקורת ==
בילי דוקס, מ-Taste of Country, אמר שהשיר הוא "שיר המיועד לדור הבא של חובבי מוזיקת הקאנטרי".<ref></ref>

== וידאו קליפ ==
הווידאו קליפ של הסינגל, שביום על ידי אנדי היינס, יצא לראשונה בערוץ היוטיוב של קית' אורבן ב-31 במאי 2018. הווידאו קליפ, שצולם בלוס אנג'לס, קליפורניה, נצפה למעלה מ-15 מיליון פעמים.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי קית' אורבן
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'יי. אר. רותם
קטגוריה:שירים שנכתבו על ידי ניקול גליון
קטגוריה:שירים שהופקו על ידי ג'יי. אר. רותם
קטגוריה:בלדות פופ
קטגוריה:בלדות קאנטרי
קטגוריה:סינגלים בהוצאת קפיטול רקורדס נאשוויל
טורסטן מילר

טורסטן מילר (בגרמנית: Thorsten Müller; 29 ביולי 1927 – 21 בנובמבר 1991) היה חבר בתנועת ההתנגדות לנאצים, הוורד הלבן, חבר בקבוצת נערי הסווינג ועיתונאי גרמני.

== ביוגרפיה ==
בגיל 14 גורש מילר מבית הספר בגלל התנהגות שאינה הולמת.

מילר היה חבר בקבוצת נערי הסווינג בהמבורג והשתייך לחברי תנועת ההתנגדות הוורד הלבן בעיר. הוא וחבריו לקבוצת נערי הסווינג אהבו ג'אז והאזינו באופן קבוע לתחנות רדיו זרות אשר היו אסורות להאזנה. קבוצה זו הייתה קבוצת נערים חובבי סווינג בגרמניה של שנות ה-30 וה-40, בעיקר מהמבורג ומברלין. גילם של הנערים נע בין 14 ל-18, רובם תלמידי תיכון, הגם שהיו בקרבם מבוגרים יותר. חברי הקבוצה הלא מאורגנת (מתוך אידאולוגיה, אין מנהיג) לבשו חולצות משובצות עם צווארון לבן ומכנסיים רחבים. הנערים לבשו מעיל ארוך שהגיע עד ברכיהם. נערי הסווינג חיפשו אחר דרך החיים הבריטית, ומצאו אותה במוזיקת הסווינג אשר הייתה אסורה בגרמניה הנאצית. בגרמניה שאז, מוזיקת הסווינג הוגדרה כ"מוזיקה מנוונת". חברי התנועה התנגדו לאידאולוגיה ולמשטר הנאצי, ובמיוחד לתנועת "הנוער ההיטלראי".

הוא וחבריו ברונו הימפקמפ, גרד שפיצברט והנס לייפלט, באו במגע עם קבוצת ההתנגדות של סניף המבורג של הוורד הלבן. המשתתפים שהיו בודדים ניהלו דיונים על ביצוע הפגנות ומצעדי מחאה נגד המשטר הנאצי. הם חשבו לארגן מצעד מעל יונגפרנשטיג ולפוצץ את מפקדת הגסטפו של המבורג בשטאדטהאוסברוק או את גשר לומברד הממוקם מעל נהר האלסטר. רעיונות אלה לא יושמו.

ב-3 ביוני נעצר מילר בעוון מה שהשלטונות הגדירו "נטיות אנגלופיליות, המהוות סכנה לשלום הציבור". הגסטפו עצר גם את חבריו לתנועת ההתנגדות ולקבוצת נערי הסווינג ברונו הימפקמפ וגרד שפיצברד. בעת ההפצצות על העיר המבורג הצליח מילר להימלט והגיע לבית הוריו, שם ציידו אותו במזון ובכסף. במשך חודשים רבים, נדד מילר בן ה-16 ביער השחור, בפרייבורג, באזור הפולני של פוזנן, בלייפציג ובדרזדן. לעיתים ישן באכסניה או במלון, ברכבות ובאורוות בדרך. הוא נעזר במכרים ובכומר שסיפק לו מחסה.

ב-7 בדצמבר נתפס מילר ונכלא בכלא ברובע פילביטל בהמבורג יחד עם עוד פעילים בהם שפיצברד, הימפקמפ ופליקס יוד.

בספטמבר הוגש נגד מילר כתב אישום בפני בית הדין העממי. התביעה ביקשה לגזור עליו 10 שנות מאסר.<ref>[http://www.gdw-berlin.de/vertiefung/biografien/personenverzeichnis/biografie/view-bio/bruno-himpkamp/?no_cache=1 Gedenkstätte Deutscher Widerstand: Bruno Himpkamp], abgerufen am 14. Januar 2020.</ref> המשפט העיקרי נגדו הופסק. בסוף מאי 1945, לאחר שכוחות הכיבוש הבריטיים נכנסו לעיר, הצליח מילר לברוח מבית המעצר שם נכלא.

== לאחר המלחמה ==
לאחר המלחמה היה עיתונאי. הוא היה חבר בקרן הוורד הלבן שהנציחה את פעילותם והיה למרצה מבוקש על תקופת שלטון הנאצים בגרמניה.<ref>[http://www.zeit.de/1990/21/jung-und-uneinig Ulrich Herrmann: Jung und uneinig], abgerufen am 14. Januar 2020.</ref>

==לקריאה נוספת==
* ינינה אלטמן, הוורד הלבן: סטודנטים ואנשי רוח בגרמניה לפני ואחרי עלייתו של היטלר לשלטון, תל אביב, הוצאת פרדס, 2007

== הערות שוליים ==

קטגוריה:עיתונאים גרמנים
קטגוריה:המבורג: אישים
קטגוריה:מורשעים בדין בגרמניה הנאצית
קטגוריה:הוורד הלבן
קטגוריה:גרמנים שנולדו ב-1927
קטגוריה:גרמנים שנפטרו ב-1991
There's No Way

"There's No Way" הוא סינגל של הזמר-יוצר האמריקאי, לאוב, בשיתוף פעולה עם הזמרת-יוצרת האמריקאית, ג'וליה מייקלס. הסינגל יצא, על ידי חברת התקליטים AWAL, ב-27 בספטמבר 2018.<ref></ref>

נכון לספטמבר 2021, הסינגל הושמע למעלה מ-297 מיליון פעמים בספוטיפיי.<ref></ref>

== ביקורת ==
רובין מאריי, מ-Clash, אמרה כי השיר הוא "סינגל חדש ויפה".<ref></ref>

== וידאו קליפ ==
הווידאו קליפ של הסינגל יצא לראשונה בערוץ היוטיוב של לאוב ב-27 בספטמבר 2018.<ref name=":0"></ref><ref name=":2"></ref> נכון לספטמבר 2021, הווידאו קליפ נצפה למעלה מ-40 מיליון פעמים.<ref></ref>

== הופעות חיות ==
לאוב וג'וליה מייקלס ביצעו את השיר בתוכנית הטלוויזיה לייט שואו עם סטיבן קולבר ב-1 באוקטובר 2018.<ref name=":1"></ref> הם ביצעו את השיר בתוכנית הטלוויזיה The Late Late Show with James Corden ב-28 בנובמבר 2018.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)
|פלטינה
|70,000
|-
!ארצות הברית (RIAA)
|זהב
|500,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי לאוב
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי לאוב
פרס הווידאו קליפים של MTV לקליפ הקיי-פופ הטוב ביותר

פרס הווידאו קליפים של MTV לקליפ הקיי-פופ הטוב ביותר (באנגלית: MTV Video Music Award for Best K-Pop Video) הוא אחד מהפרסים שמוענקים במהלך פרסי הווידאו קליפים של MTV. הוא הוענק לראשונה בטקס פרסי הווידאו קליפים של MTV לשנת 2019.<ref name=":0"></ref> הזכייה הראשונה בפרס הייתה של BTS והלסי עם השיר "Boy with Luv".<ref name=":0" />

הקליפ האחרון שזכה בפרס הוא של סטריי קידס.

==זכיות ומועמדויות==
{| class="mw-collapsible toccolours" width="50%"
!<big>שנות ה־2010</big>
|-
!2019
|- style="background:#B0C4DE"
|BTS בהשתתפות הלסי – "Boy with Luv"
|-
|בלאקפינק – "Kill This Love"
|-
|אקסו – 
|-
|מונסטה X בהשתתפות פרנץ' מונטנה – "?Who Do U Love"
|-
| – ""
|-
| – ""
|}
{| class="mw-collapsible toccolours" width="50%"
!<big>שנות ה־2020</big>
|-
!2020
|- style="background:#B0C4DE"
|BTS – ""
|-
|אקסו – 
|-
|(G)I-dle – 
|-
|מונסטה X –""
|-
|רד ולווט – "Psycho"
|-
| – ""
|-
!2021
|- style="background:#B0C4DE"
|BTS – ""
|-
|בלאקפינק וסלינה גומז – "Ice Cream"
|-
|(G)I-dle – 
|-
|מונסטה X – ""
|-
|סבנטין – ""
|-
|טווייס – "Alcohol-Free"
|-
!2022
|- style="background:#B0C4DE"
|ליסה – "Lalisa"
|-
|BTS – ""
|-
|איצי – 
|-
|סבנטין – 
|-
|סטריי קידס - 
|-
|טווייס – "The Feels"
|-
!2023
|- style="background:#B0C4DE"
|סטריי קידס – 
|-
|אספה – 
|-
|בלאקפינק – "Pink Venom"
|-
| – "Cupid"
|-
|סבנטין – 
|-
| – "Sugar Rush Ride"
|-
!
|
|-
|ג'ונגקוק (בהשתתפות לאטו) – "Seven"
|-
|ליסה – 
|-
| – "Smoothie"
|-
|ניו-ג'ינס – 
|-
|סטריי קידס – 
|-
| – "Deja Vu"
|}

== שיאני מועמדויות ==
{| class="wikitable" style="width:70%;"
! colspan="3" |שיאני זכיות
|-
!מספר זכיות
! style="width:20%;" |אמן
! style="width:70%;" |קליפים
|-
!3
|BTS
|"Boy with Luv" "On" "Butter"
|-
! colspan="3" |שיאני מועמדויות
|-
!מספר מועמדויות
!אמן
!קליפים
|-
! rowspan="2" |4
|BTS
|"Boy with Luv" "On" "Butter" "Yet to Come (The Most Beautiful Moment)"
|-
|
|"Cat & Dog" "" "Sugar Rush Ride" "Deja Vu"
|-
! rowspan="4" |3
|בלאקפינק
|"Kill This Love" "Ice Cream" "Pink Venom"
|-
|מונסטה X
|"Who Do U Love?" "Someone's Someone" "Gambler"
|-
|סבנטין
|"Ready to Love" 
|-
|סטריי קידס
| 
|-
! rowspan="4" |2
|אקסו
| 
|-
|(G)I-dle
| 
|-
|ליסה
|"Lalisa" 
|-
|טווייס
|"Alcohol-Free" "The Feels"
|}

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי הווידאו קליפים של MTV
קליפ הקיי-פופ הטוב ביותר
ניקולאס זייוולד

ניקולאס זייוולד (בגרמנית: Nicolas Seiwald; נולד ב-4 במאי 2001 בקוכל שבאוסטריה) הוא כדורגלן אוסטרי המשחק בעמדת הקשר בקבוצת ר.ב לייפציג ובנבחרת אוסטריה.

== קריירת מועדונים ==
זייוולד הוא תוצר מחלקת הנוער של רד בול זלצבורג, אליה הגיע בשנת 2009. בשנת 2009 החל לשחק בליפרינג, קבוצת בת של המועדון.

ב-9 בספטמבר 2020 ערך את הופעת הבכורה שלו ברד בול זלצבורג, כשנכנס כמחליף בניצחון 10-0 על שוורץ-וייס ברגנץ במסגרת הסיבוב הראשון של הגביע האוסטרי לעונת . ב-21 בנובמבר ערך את הופעת הבכורה שלו בבונדסליגה האוסטרית, בהפסד 3-1 לשטורם גראץ במסגרת המחזור השמיני לעונת . בעונה זו, בה זכתה רד בול זלצבורג באליפות אוסטריה ובגביע האוסטרי, ערך זייוולד 15 הופעות ליגה.

ב-14 בספטמבר 2021 ערך את הופעת הבכורה שלו בליגת האלופות, בתיקו 1-1 נגד סביליה במסגרת שלב הבתים לעונת 2021/2022.

== קריירה בינלאומית ==
ב-12 בנובמבר 2021 ערך זייוולד את הופעת הבכורה שלו בנבחרת אוסטריה, בניצחון 4-2 על נבחרת ישראל במשחק ידידות.

== תארים ==
;רד בול זלצבורג
* אליפות אוסטריה (2): 2020/2021, 2021/2022
* הגביע האוסטרי (2): 2020/2021, 2021/2022

==== ר.ב. לייפציג ====

* הסופר קאפ הגרמני: 2023

== קישורים חיצוניים ==

קטגוריה:כדורגלנים אוסטרים
קטגוריה:קשרי כדורגל אוסטרים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני ר.ב. לייפציג
קטגוריה:כדורגלני נבחרת אוסטריה
קטגוריה:כדורגלני יורו 2024
קטגוריה:אוסטרים שנולדו ב-2001
תסמונת אנדרטת וושינגטון

תסמונת אנדרטת וושינגטון (באנגלית: Washington Monument Syndrome), הידועה גם בשם תסמונת הר ראשמור (Mount Rushmore Syndrome) או העיקרון הראשון של הכבאים (Firemen First Principle),<ref name=":0"></ref><ref></ref> היא מונח המשמש לתיאור תופעה שבה כאשר סוכנויות ממשל מתמודדות עם קיצוצים בתקציב הן חותכות את השירות הכי ידוע או הכי מוערך שקיים בציבור. המונח התייחס לקיצוץ בשירותים פופולריים כגון פארקים לאומיים וספריות או בעובדי ציבור מוערכים כגון מורים וכבאים.<ref name=":0" /> קיצוץ כזה נעשה כדי להפעיל לחץ על הציבור והמחוקקים לבטל את הקיצוצים בתקציב. המונח תסמונת אנדרטת וושינגטון יכול להתייחס גם לטענות של מחוקקים כי הקיצוץ המוצע בתקציב יפגע בשירותים ממשלתיים "חיוניים" (כבאים, משטרה, חינוך וכו'). בארץ , שיטה דומה הנקראת שיטת צ׳יץ׳ או חוק צ'יץ'.

למרות שצמצום שירותים חיוניים על ידי גורמי הממשל נועד להשפיע על הבוחרים, הוא יכול להיות מכוון גם ישירות למחוקקים עצמם. לדוגמה, בשנות השבעים כאשר תוכננו קיצוצים בתקציב, הודיע חברת הרכבות אמטרק על הכוונה להפסיק את קווי הרכבת במחוזות הבית של כמה מחברי הקונגרס.<ref name=":0" />

המונח תסמונת אנדרטת וושינגטון שימש לראשונה לאחר שבשנת 1969 ג'ורג' הרצוג, המנהל השביעי של שירות הפארקים הלאומיים, סגר פארקים לאומיים פופולריים כגון אנדרטת וושינגטון והפארק הלאומי גרנד קניון במשך יומיים בשבוע. בתגובה לתלונות, הקונגרס החזיר בסופו של דבר את המימון לשירות הפארקים הלאומיים. בשנת 1972 פוטר הרצוג על ידי ממשל ניקסון, ולעיתים קרובות מצוטטת פעולה זו של הרצוג באופן שגוי כגורם תורם לפיטורים שבאו לאחריה.<ref name=":1"></ref><ref></ref>

היסטוריונית הארכיטקטורה ניקול סאלי כינתה את השבתת ה"פנדה ענקית" בגן החיות הלאומי ואת גידור אנדרטת הלאום ממלחמת העולם השנייה במהלך השבתת הממשל הפדרלי של ארצות הברית בשנת 2013, כדוגמאות לתסמונת אנדרטת וושינגטון. סאלי כתבה: "במציאות סביר להניח שסגירת האנדרטאות הללו בוצעה, ראשית, מטעמים של אחריות ציבורית, תחזוקה וביטחון, ושנית, כדי להבטיח שההשבתה תהיה גלויה לציבור - וסיבה זאת היא שגרמה לעיסוק נרחב כל כך בקרב הציבור והתקשורת."<ref name=":1" />

==לקריאה נוספת==
* 
* Hartzog, Jr., George B (1988). Battling for the National Parks. New York: Mt. Kisco. 
* Siddons, Andrew (2013) [https://www.nytimes.com/2013/03/02/us/politics/a-monument-to-a-long-tradition-of-budget-brinkmanship.html "A Symbol of Liberty, Strength and Budget Fights,"] New York Times, March 1.

== הערות שוליים ==

קטגוריה:ביטויים ומושגים פוליטיים אמריקאיים
קטגוריה:שירות הפארקים הלאומיים של ארצות הברית
קטגוריה:כלכלה
פסגת בסטיל

פסגת בסטיל או פסגת באסטיל (באנגלית: Bastille Peak) היא הר באי באפין, בטריטוריית נונאווט שבקנדה.

ההר ממוקם 74 קילומטרים מצפון לכפר פאנגניקטוק, אף הוא באי באפין.

גובהו של ההר 1,733 מטרים מעל פני הים.
פסגת בסטיל היא ההר ה-73 בגובהו בנונאווט, וה-6,784 בגובהו בקנדה.

ההר הוא חלק מרכס הרי באפין (המהווים חלק מרכסי הקורדילרה הארקטית).

== קישורים חיצוניים ==

* [http://www4.rncan.gc.ca/search-place-names/unique/OABSP פסגת בסטיל] באתר השמות הרשמי של ממשלת קנדה
* [https://bivouac.com//MtnPg.asp?MtnId=3771 פסגת בסטיל] באתר "אנציקלופדיית ההרים הקנדית"
* [https://peakvisor.com/peak/bastille-peak.html תרשים הנוף הנשקף מפסגת בסטיל] באתר peakvisor
* [https://mapcarta.com/24135322 מפת אזור פסגת בסטיל]
* [https://peakery.com/bastille-peak-nunavut/ פסגת בסטיל] באתר (מרחקים לאתרים סמוכים)
* [https://www.meteoblue.com/en/weather/current/bastille-peak_canada_5894822 מזג אוויר נוכחי עדכני מפסגת בסטיל] (לרבות נתוני זריחת/שקיעת שמש/ירח עדכניים)
** [https://www.meteoblue.com/en/weather/14-days/bastille-peak_canada_5894822 תחזית מזג אוויר עדכנית ארוכת טווח עבור פסגת בסטיל]
** [https://www.mountain-forecast.com/peaks/Bastille-Peak/forecasts/1733 תחזית מזג אוויר עדכנית ארוכת טווח עבור פסגת בסטיל (לפי גבהים)]
** [https://www.meteoblue.com/en/weather/historyclimate/weatherarchive/bastille-peak_canada_5894822 נתוני מזג אוויר היסטוריים עבור פסגת בסטיל]
** [https://www.meteoblue.com/en/weather/archive/yearcomparison/bastille-peak_canada_5894822 סטטיסטיקות מזג אוויר עבור פסגת בסטיל]

== הערות שוליים ==

בסטיל
בסטיל
ארז בן ציון

ארז בן ציון (נולד בשנת 1980) הוא קצין צה"ל בדרגת אלוף-משנה ששירת כמפקד שייטת ספינות הטילים.

==ביוגרפיה==
בן ציון התגייס לצה"ל ב-1999 והוא בוגר קורס חובלים.

ב-2006 מונה למפקד דבורה בפלגה 914, ב-2008 מונה למפקד אח"י חרב (סער 4.5) וב-2010 מונה לקצין אג"ם של שייטת ספינות הטילים (שייטת 3). ב-2016 מונה לראש ענף גילוי ולוחמה אלקטרונית במחלקת אמל"ח של זרוע הים. ב-2017 מונה למפקד פלגה 31 בשייטת 3. ב-2018 מונה למפקד פרויקט הספינות מסדרת סער 6.

בספטמבר 2021 מונה למפקד שייטת ספינות הטילים ובסוף יולי 2023 סיים את תפקידו זה.

בן ציון בעל תואר ראשון במדע המדינה ותואר שני בביטחון לאומי מאוניברסיטת חיפה. נשוי ואב לשניים.

==קישורים חיצוניים==

* 
* יהלי שיאון ונועם אסולין, [https://www.idf.il/%D7%90%D7%AA%D7%A8%D7%99-%D7%99%D7%97%D7%99%D7%93%D7%95%D7%AA/%D7%96%D7%A8%D7%95%D7%A2-%D7%94%D7%99%D7%9D/%D7%9B%D7%9C-%D7%94%D7%9B%D7%AA%D7%91%D7%95%D7%AA/2023/%D7%A8%D7%99%D7%90%D7%99%D7%95%D7%9F-%D7%A1%D7%99%D7%95%D7%9D-%D7%A1%D7%99%D7%9B%D7%95%D7%9D-%D7%AA%D7%A4%D7%A7%D7%99%D7%93-%D7%9E%D7%A9%D7%98-3-%D7%9E%D7%A4%D7%A7%D7%93-%D7%A9%D7%99%D7%99%D7%98%D7%AA-%D7%A1%D7%A4%D7%99%D7%A0%D7%95%D7%AA-%D7%94%D7%98%D7%99%D7%9C%D7%99%D7%9D-%D7%94%D7%A1%D7%98%D7%99%D7%9C%D7%99%D7%9D-%D7%90%D7%9C%D7%9D-%D7%90%D7%A8%D7%96-%D7%91%D7%9F-%D7%A6%D7%99%D7%95%D7%9F-%D7%A1%D7%98%D7%99%D7%9C-%D7%A1%D7%98%D7%99%D7%9C%D7%99%D7%9D/ ריאיון בלעדי עם מש"ט 3 היוצא], באתר צה"ל, 1 באוגוסט 2023

==הערות שוליים==

קטגוריה:אלופי-משנה בחיל הים
קטגוריה:מפקדי שייטת ספינות הטילים
קטגוריה:מפקדי ספינות טילים
קטגוריה:בוגרי אוניברסיטת חיפה
קטגוריה:ישראלים שנולדו ב-1980
מתיאס לסור

מתיאס מישל לסור (בצרפתית: Mathias Michel Lessort; נולד ב-29 בספטמבר 1995) הוא כדורסלן צרפתי המשחק בעמדת הסנטר בפנאתינאיקוס.

== קריירה ==
=== נאנטר ===
בעונת 2016/2017 חתם לסור בנאנטר הצרפתית ששיחקה בליגת העל הצרפתית וביורופקאפ.

=== הכוכב האדום בלגרד ===
בדראפט ה-NBA{{כ}} 2017 נבחר לסור בבחירה ה-50, על ידי פילדלפיה 76', אולם לא זכה לחוזה בקבוצה. בשנים הבאות עברו זכויות הדראפט שלו בטריידים שונים ללוס אנג'לס קליפרס, למינסוטה טימברוולבס ולניו יורק ניקס.

בעונת 2017/2018 חתם לסור על חוזה לשלוש שנים בכוכב האדום בלגרד, אך בסוף שיחק רק עונה אחת ובה העמיד ממוצעים של 8.5 נקודות, 5.7 ריבאונדים ו-1.7 חסימות ב-21 דקות למשחק (ביורוליג). בסוף אותה עונה נשרה הכוכב האדום בלגרד ליורוקאפ עם מאזן של 11 ניצחונות מול 19 הפסדים (מקום 13).

=== אוניקאחה מאלגה ===
בעונת 2018/2019 חתם לסור באוניקאחה מאלגה ששיחקה אז בליגת העל הספרדית וביורוקאפ. באותה עונה מאלגה הגיע עד שלב רבע גמר היורוקאפ שם הודחה על ידי אלבה ברלין שסיימה במקום השני. באותה עונה העמיד לסור ממוצעים של 11 נקודות, 5.4 ריבאונדים, 1.9 חסימות ו-1.1 אסיסטים ב-21 דקות למשחק.

=== באיירן מינכן ===
בעונת 2019/2020 חתם לסור בבאיירן מינכן הגרמנית אשר שיחקה בבונדסליגה וביורוליג. באותה עונה באיירן מינכן סיימה במקום ה-18 ביורוליג לפני שהעונה נקטעה על ידי מגפת הקורונה. באותה עונה העמיד לסור ממוצעים של 3.8 נקודות, 2.2 ריבאונדים ו-1.1 חסימות ב-11 דקות למשחק.

=== מונקו ===
בעונת 2020/2021 חתם לסור במונקו אשר שיחקה בליגת העל הצרפתית וביורוקאפ. באותה עונה זכתה מונקו ביורוקאפ בפעם הראשונה בתולדותיה. באותה עונה העמיד לסור ממוצעים של 12.5 נקודות, 6.1 ריבאונדים, 1.7 חסימות ו-1.1 אסיסטים ב-24 דקות למשחק.

=== מכבי תל אביב ===
בעונת 2021/2022 חתם לסור במכבי תל אביב לחודשיים (עם אופציה לכל העונה) כדי להחליף את אנטה ז'יז'יץ' הפצוע.

== תארים ==

* יורוליג: 2023/2024

==קישורים חיצוניים==

* 

==הערות שוליים==

קטגוריה:כדורסלני אלאן שאלון
קטגוריה:כדורסלני הכוכב האדום בלגרד
קטגוריה:כדורסלני מונקו
קטגוריה:כדורסלני אוניקאחה מאלגה
קטגוריה:כדורסלני פנאתינאיקוס
קטגוריה:כדורסלני באיירן מינכן
קטגוריה:כדורסלני מכבי תל אביב
קטגוריה:כדורסלני פרטיזן בלגרד
קטגוריה:בחירות דראפט של פילדלפיה 76'
קטגוריה:כדורסלנים צרפתים
קטגוריה:כדורסלני נאנטר
קטגוריה:צרפתים שנולדו ב-1995
דניאל אקטע

דניאל אקטע (נולדה ב-29 באוגוסט 2002 ברעננה) היא צ'לנית ישראלית.

== קריירה ==
דניאל אקטע סומנה על ידי מבקרי מוזיקה ברחבי העולם כאחד מהכישרונות הצעירים המובילים והבולטים בתחום הצ'לו. היא נבחרה על ידי הדיילי גזט כאחד מעשרת המבצעים הטובים ביותר לשנת 2016 לצד הצ'לן הידוע יו-יו מה, ונבחרה על ידי הטיימס יוניון כבחירת המבקרים בתחום המוזיקה הקלאסית לשנת 2016.

דניאל היא סולנית פעילה כבר מגיל צעיר, תלמידתו של פרופ' פרנס הלמרסון באקדמיה למוזיקה ע״ש ברנבוים-סעיד בברלין, שם החלה את לימודיה בגיל 13, כצעירת התלמידים באקדמיה, נכון ל-2021. היא הספיקה להופיע עם תזמורות רבות בישראל ומחוצה לה: הווירטואוזים של מוסקבה בניצוחו של מאסטרו ולדימיר ספיבקוב, התזמורת הפילהרמונית הישראלית, התזמורת הפילהרמונית הלאומית של רוסיה, התזמורת הפילהרמונית של קייפטאון, התזמורת הקאמרית של אינגולשטאדט, התזמורת הסימפונית האסטונית, ודים רפין והפילהרמונית של נובוסיבירסק, התזמורת הסימפונית ירושלים - בסיור קונצרטים ברחבי ארצות הברית, התזמורת הסימפונית הישראלית ראשון לציון, הסינפונייטה הישראלית באר שבע, אנסמבל סולני תל אביב ועוד.

הופעותיה כסולנית כללו קונצרטים על במות רבות, וביניהן: אולם הקרנגי הול בניו יורק, אודיטוריום סטרן, אולם צ'ייקובסקי במוסקבה, אולם הברביקן בלונדון, לינקולן סנטר בניו יורק, המרכז הסימפוני בשיקגו ואולם רוי טומסון בטורונטו.

דניאל היא זוכת מלגה מטעם הקרן הבינלאומית ע"ש ולדימיר ספיבקוב, זוכת הפרס ע"ש אולג ינקובסקי לתגלית האומנותית לשנת 2016 ופרס האמן הצעיר המבטיח שניתן לה על ידי מאסטרו ספיבקוב. כמו כן היא זוכת מלגת הצטיינות מטעם קרן התרבות אמריקה-ישראל מאז שנת 2013 המלגה לזכרו של וולפגאנג לאופר.

דניאל מנגנת בצ'לו איטלקי שנבנה על ידי אנריקו אורסלי, אשר הועמד לרשותה על ידי ד"ר משה קנטור, באמצעות הקרן הבינלאומית ע"ש ולדימיר ספיבקוב.

== חיים אישיים ==
דניאל היא בת ללימור (חצוצרנית) ולתמיר (מלחין וחצוצרן), ואחות לאסטל (אבובנית). משפחת אקטע מתגוררת ברעננה.

==קישורים חיצוניים==
* 

* מירן שפילברג, [https://sheva7.co.il/entertainment/136862/ נובו אמריקנו], אתר עיתון שבע, תרבות פנאי, 22 בפברואר 2019
* [https://www.facebook.com/watch/?v=1475831562548185 נובו אמריקנו], הסינפונייטה הישראלית באר שבע, פייסבוק

==הערות שוליים==

קטגוריה:צ'לניות ישראליות
קטגוריה:ילדי פלא במוזיקה קלאסית
קטגוריה:רעננה: אישים
קטגוריה:ישראליות שנולדו ב-2002
המשמר המלכותי הדני

המשמר המלכותי (בדנית: Kongelige Livgarde) הוא רגימנט מיוחד בצבא המלכותי הדני, אשר נוסד ב-30 ביוני 1658 בידי פרדריק השלישי, מלך דנמרק. המשמר אחראי על ביטחונה של משפחת המלוכה הדנית, אך משמש גם כרגימנט סדיר של הצבא. חיילי המשמר עוברים אימונים צבאיים רגילים, לצד אימונים מיוחדים באבטחה.

==היסטוריה==
המשמר הוקם ב-30 ביוני 1658 בידי פרדריק השלישי, מלך דנמרק. הוא נקרא בתחילה "המשמר הרגלי המלכותי", וזאת מכיוון שב-1661 הקים המלך פרידריק גם את משמר הפרשים המלכותי. ב-1866 פורק משמר הפרשים, ומאז המשמר הרגלי נודע בפשטות בתור "המשמר המלכותי".

מטרתו המקורית של המשמר הייתה להגן על המלך ועל משפחת המלוכה, אולם בפועל הוא לקח חלק ברוב מלחמותיה של דנמרק. זמן קצר לאחר הקמתו הוא נשלח להשתתף במלחמה נגד שוודיה, ומילא חלק חשוב בהגנה על הבירה קופנהגן. בין השנים 1675–1679 הוא השתתף במלחמת סקונה, ושנה לאחר מכן לקח חלק במלחמת תשע השנים. המשמר השתתף גם במלחמת הירושה הספרדית, במלחמה הצפונית הגדולה, ובהגנה על קופנהגן ב-1807. המשמר השתתף גם במלחמת שלזוויג הראשונה ובמלחמת שלזוויג השנייה. ב-1940 ניסו חלק מחיילי המשמר להתנגד לפלישת גרמניה הנאצית לדנמרק, וב-1943 התנגד המשמר לניסיון הגרמני לפרוק מנשקו את הצבא הדני (מבצע ספארי).

במסגרת נאט"ו, חיילי המשמר נשלחו ככוח שמירת שלום לקפריסין, יוגוסלביה, אריתריאה, עיראק ואפגניסטן. בעיראק נהרג אחד מחיילי המשמר ובאפגניסטן איבד 14 איש.

המשמר המלכותי מקיים מדי יום טקס חילופי משמרות ברחבת ארמון אמליאנבורג, אשר מהווה מוקד משיכה מרכזי לתיירים בקופנהגן. ב-2008 נערכו בקופנהגן חגיגות 350 להקמת המשמר.

==קישורים חיצוניים==

* 

* [https://web.archive.org/web/20070628021830/http://www.livgardensmusikkorps.dk/flora/flora.asp Den Kongelige Livgardes Musikkorps]

קטגוריה:כוחות ההגנה של דנמרק: יחידות
קטגוריה:רגימנטים
משמר הפרשים המלכותי

משמר הפרשים המלכותי (בדנית: Livgarden til Hest) היה רגימנט פרשים מיוחד בצבא המלכותי הדני, אשר נוסד ב-1 בינואר 1661 בידי פרדריק השלישי, מלך דנמרק. לצדו של המשמר המלכותי הדני, היה משמר הפרשים המלכותי אחראי על ביטחונה של משפחת המלוכה הדנית, אך שימש גם כרגימנט סדיר של הצבא והשתתף בכמה ממלחמותיה של דנמרק.

==היסטוריה==
המשמר הוקם ב-1 בינואר 1661 בידי פרדריק השלישי, מלך דנמרק כרגימנט פרשים מיוחד שנועד להשלים את משמר הרגלים המלכותי. מטרתו המקורית של המשמר הייתה להגן על המלך ועל משפחת המלוכה, אך גם לזהות ולפתח כישרונות עתידיים שימלאו בעתיד תפקיד בכיר יותר בצבא הדני. בין השנים 1675–1679 השתתף המשמר במלחמת סקונה. במלחמה זו, רבים מבין קציני המשמר שולבו ביחידות רגילות וקיבלו דרגות בכירות יותר. המשמר השתתף גם במלחמה הצפונית הגדולה, ובהגנה על קופנהגן ב-1807. המשמר השתתף גם במלחמת שלזוויג הראשונה, אולם לאחריה פורק והתאחד עם משמר הרגלים המלכותי, שנקרא מאז בפשטות "המשמר המלכותי".

==לקריאה נוספת==
* C.C.v. Krogh, Meddelelser om Den Kongelige Livgarde til Hest, Kjøbenhavn, H. Hagerups Forlag.

==קישורים חיצוניים==

קטגוריה:כוחות ההגנה של דנמרק: יחידות
קטגוריה:רגימנטים
צ'וקווביקה אדאמו

צ'וקווביקה גרידי ג'וניור אדאמו (בגרמנית: Chukwubuike Griddy Junior Adamu; נולד ב-6 ביוני 2001 בקנו שבניגריה) הוא כדורגלן אוסטרי יליד ניגריה המשחק בעמדת החלוץ בקבוצת פרייבורג ובנבחרת אוסטריה.

== קריירת מועדונים ==
אדאמו החל את הקריירה שלו במחלקת הנוער של GSV ואקר, ובחודש ינואר 2014 הגיע למחלקת הנוער של גראצר א.ק.. בשנת 2015 הצטרף למחלקת הנוער של רד בול זלצבורג.

החל משנת 2017 החל אדאמו לשחק בליפרינג, קבוצת הבת של רד בול זלצבורג. הוא ערך 49 הופעות ליגה בקבוצה, בהן הבקיע 26 שערים.

ב-9 בספטמבר 2020 ערך את הופעת הבכורה שלו ברד בול זלצבורג, כשנכנס כמחליף בניצחון 10-0 על שוורץ-וייס ברגנץ במסגרת הסיבוב הראשון של הגביע האוסטרי לעונת .

ב-15 בפברואר 2021 הושאל אדאמו למשך חצי עונה לסנט גאלן מליגת העל השווייצרית. ב-27 בפברואר ערך את הופעת הבכורה שלו במועדון, בניצחון 3-1 על פ.צ. בזל במסגרת המחזור ה-22 לעונת . ב-7 במרץ הבקיע את שער הבכורה שלו במועדון, בהפסד 4-2 ללוצרן במסגרת המחזור ה-24. במשך תקופת ההשאלה הוא ערך 14 הופעות ליגה במועדון, בהן הבקיע שישה שערים.

בעונת החל אדאמו לשחק בקבוצה הבוגרת של רד בול זלצבורג באופן קבוע. ב-23 ביולי 2021 ערך את הופעת הבכורה שלו בבונדסליגה האוסטרית, בניצחון 3-1 על שטורם גראץ במסגרת המחזור הראשון. ב-14 באוגוסט הבקיע את שער הבכורה שלו במועדון, בניצחון 1-0 על אדמירה ואקר מדלינג במסגרת המחזור הרביעי בליגה. ב-14 בספטמבר ערך את הופעת הבכורה שלו בליגת האלופות, בתיקו 1-1 נגד סביליה במסגרת שלב הבתים לעונת 2021/2022.

ב-22 ביוני 2023 חתם בפרייבורג מהבונדסליגה.

== קריירה בינלאומית ==
ב-12 בנובמבר 2021 ערך אדאמו את הופעת הבכורה שלו בנבחרת אוסטריה, בניצחון 4-2 על נבחרת ישראל במסגרת מוקדמות מונדיאל 2022.

== תארים ==
;רד בול זלצבורג
* אליפות אוסטריה: 2021/2022
* גביע אוסטרי: 2021/2022

== קישורים חיצוניים ==

== הערות שוליים ==

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני סנט גאלן
קטגוריה:כדורגלני נבחרת אוסטריה
קטגוריה:אוסטרים שנולדו ב-2001
קטגוריה:כדורגלני פרייבורג
חורחה אלקלדה

נבחרת פרו באולימפיאדת 1936]]
חורחה "קמפולו" אלקלדה (בספרדית: Jorge Alcalde; 5 בדצמבר 1916 – 25 ביוני 1990) היה כדורגלן פרואני, ששיחק בעמדת החלוץ.

==קריירה==
אלקלדה נחשב לאחד החלוצים הגדולים בהיסטוריה של הכדורגל הפרואני, אם כי בוודאי נשכח על ידי השחקנים של הדורות האחרונים. הוא היה חלוץ בעל איכות טכנית נהדרת ואלגנטי בתנועותיו, רבים תיארו אותו כשילוב בין המשחק השובב של אלחנדרו וילאנואבה לבין הסקורר העוצמתי תאודורו פרננדס. אלקלדה אף היה מועמד על פרס כדור הזהב העולמי של פיפ"א בשנת 1939.

אחיו הבוגר, תאודורו אלקלדה, היה גם כן כדורגלן. אלקלדה התחיל את הקריירה בספורט בויז מעיר הולדתו קייאו, שם נחשב לאליל וזכה עמה פעמיים בליגה הפרואנית בשנים 1935 ו-1937. הוא היגר לארגנטינה בשנת 1939 שם שיחק בריבר פלייט, וניתנה לו האפשרות לשחק לצד שחקנים ידועים כמו חוסה מנואל מורנו, אדולפו פדרנרה, קרלוס פאוצ'לה ואנחל לברונה. אלקלדה כבש בה 12 שערים ב-25 הופעות, לפני שהמשיך את הקריירה שלו בארגנטינה עם באנפילד ולאחר מכן בטאלרס. עד היום מחזיק בשיא השערים לשחקן פרואני בליגה הארגנטינאית עם 50 שערים.

אלקלדה עבר בשנת 1946 למועדון האורוגוואי ליברפול (מונטווידאו) בו שיחק מעט, ושנה לאחר מכן עבר לדפרוטיבו מוניסיפאל. אלקלדה שיתף פעולה עם תאודורו פרננדס גם ברמת המועדונים באוניברסיטריו דה דפורטס ושניהם זכו בליגה הפרואנית ב-1949. הוא סיים את הקריירה בשנת 1950 בספורט בויז היכן שהתחיל.

===נבחרת פרו===
במדי נבחרת פרו השתתף באולימפיאדת ברלין 1936, וכבש בניצחון רבע הגמר 2–4 על "נבחרת הפלא" האוסטרית. במשחקים הבוליבריים של 1938 פרו זכתה ואלקלדה סיים ככובש המצטיין עם שישה שערים, כולל רביעייה בניצחון 1–9 נגד אקוודור. אלקלדה לקח חלק חשוב בזכייתה של פרו בקופה אמריקה 1939 כששיחק בהתקפה לצד תאודורו פרננדס. הוא כבש בכל משחקי הטורניר וסיים כסגן מלך השערים (אחרי פרננדס) לצד סברינו וארלה האורוגוואי. משחקו האחרון במדיה הגיע באותו הטורניר בניצחון 1–2 על אורוגוואי, מאחר שלאחר מכן היגר לארגנטינה.

==תארים==
;ספורט בויז
*אליפות פרו (2): 1935, 1937
;ריבר פלייט
*אליפות ארגנטינה (2): 1941, 1942
;אוניברסיטריו דה דפורטס
*אליפות פרו: 1949
;נבחרת פרו
*קופה אמריקה: 1939
*המשחקים הבוליבריים: 1938
;אישיים
*מלך השערים בליגה הפרואנית (2): 1935, 1938
*מלך השערים במשחקים הבוליבריים: 1938

==קישורים חיצוניים==

קטגוריה:כדורגלנים פרואנים
קטגוריה:חלוצי כדורגל פרואנים
קטגוריה:קייאו: כדורגלנים
קטגוריה:כדורגלני ריבר פלייט
קטגוריה:כדורגלני באנפילד
קטגוריה:כדורגלני אוניברסיטריו דה דפורטס
קטגוריה:כדורגלני נבחרת פרו
קטגוריה:ילידי 1916
קטגוריה:נפטרים ב-1990
הדיוויזיה הרב-לאומית צפון

הדיוויזיה הרב-לאומית צפון (בדנית: Multinational Division North) היא דיוויזיה משותפת של דנמרק, לטביה ואסטוניה. הדיוויזיה נכללת במסגרת הקורפוס הרב-לאומי צפון-מזרח של נאט"ו.

==היסטוריה==
הדיוויזיה הוקמה ב-1 בינואר 2019 על בסיס הדיוויזיה הדנית, אשר כללה גם חיילים מלטביה ומאסטוניה. לדיוויזיה ישנם שני מטות, אחד באדז'י שבלטביה, והשני בקארופ שבדנמרק. הדיוויזיה כפופה אל הקורפוס הרב-לאומי צפון-מזרח של נאט"ו, ואמונה על הגנת מבואות הים הבלטי.

==קישורים חיצוניים==
* 
* [https://mncne.nato.int/forces/divisions מידע על הדיוויזיה] באתר הקורפוס הרב-לאומי צפון-מזרח
* [https://www.mod.gov.lv/en/news/inauguration-headquarters-multinational-division-north-camp-adazi מידע על הדיוויזיה] באתר משרד ההגנה הלטבי
* [https://kaitseministeerium.ee/en/news/headquarters-multinational-division-north-inaugurated-latvia מידע על הדיוויזיה] באתר משרד ההגנה האסטוני

קטגוריה:כוחות ההגנה של דנמרק
קטגוריה:אסטוניה: צבא וביטחון
קטגוריה:נאט"ו
קטגוריה:אוגדות ודיוויזיות
אמאדו אוננה

אמאדו זאונד ז'ורז' בה אמבום אוננה (בצרפתית: Amadou Zeund Georges Ba Mvom Onana; נולד ב-16 באוגוסט 2001 בדקר שבסנגל) הוא כדורגלן בלגי יליד סנגל המשחק בעמדת הקשר בקבוצת אסטון וילה מהפרמייר ליג ובנבחרת בלגיה.

== קריירת מועדונים ==
אוננה גדל במחלקות הנוער של אנדרלכט, RWS בריסל, זולטה ורכם והופנהיים. הוא ערך הופעה אחת במדי הופנהיים II, קבוצת המילואים של המועדון.

ב-31 בינואר 2020 הצטרף אוננה להמבורג מהבונדסליגה השנייה. הוא ערך 25 הופעות ליגה במדי המועדון, בהן הבקיע שני שערים.

ב-5 באוגוסט 2021 חתם אוננה על חוזה לחמש עונות בליל מליגת העל הצרפתית. ב-14 באוגוסט הוא ערך את הופעת הבכורה שלו במועדון, כשנכנס כמחליף בהפסד 0–4 לניס במסגרת המחזור השני בליגה לעונת . ב-14 בספטמבר ערך את הופעת הבכורה שלו בליגת האלופות, בתיקו 0-0 נגד וולפסבורג במסגרת שלב הבתים לעונת 2021/2022. ב-19 במרץ 2022 כבש שער בכורה בניצחון 0–1 על נאנט.

ב-9 באוגוסט 2022 חתם אוננה באברטון לחמש שנים. ארבעה ימים לאחר מכן ערך את הופעת הבכורה בקבוצה, בהפסד 1-2 לאסטון וילה. ב-14 בינואר 2023 כבש שער בכורה בקבוצה בהפסד הביתי 1–2 לסאות'המפטון.

ב-22 ביולי 2024 נמכר אוננה אל אסטון וילה תמורת 50 מיליון פאונד.<ref></ref>

== נבחרת בינלאומית ==
ב-3 ביוני 2022 ערך אוננה את הופעת הבכורה שלו בנבחרת בלגיה, בהפסד 1–4 לנבחרת הולנד במסגרת ליגת האומות 2022/2023.

נכלל בסגל נבחרת בלגיה לטורניר מונדיאל 2022.

נכלל בסגל נבחרת בלגיה לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:כדורגלנים בלגים
קטגוריה:קשרי כדורגל בלגים
קטגוריה:קשרי כדורגל סנגלים
קטגוריה:כדורגלני המבורג
קטגוריה:כדורגלני ליל
קטגוריה:כדורגלני אברטון
קטגוריה:כדורגלני אסטון וילה
קטגוריה:כדורגלני נבחרת בלגיה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:דקר: כדורגלנים
קטגוריה:בלגים שנולדו ב-2001
קטגוריה:סנגלים שנולדו ב-2001
שם טוב גבאי

רבי שם טוב גבאי כיהן כראש ישיבה וכדיין בירושלים במאה ה-18, היה מתלמידיו המובהקים של רבי חיים בן עטר.

== ביוגרפיה ==
נולד בעשורים הראשונים של המאה ה-18 במרוקו, לאביו רבי יעקב גבאי. על חייו במרוקו לא ידוע מאומה מלבד העובדה שהיה כבר שם תלמידו של רבי חיים בן עטר.

===בישיבת "כנסת ישראל"===

בחודש סיוון שנת ה'תצ"ט (1739) הגיע רבי שם טוב לליבורנו עם רבו רבי חיים בן עטר ועם תלמיד נוסף בשם רבי דוד חיים שמואל חסאן, במטרה לאסוף נדבות שבאמצעותן יוכלו להקים את ישיבת כנסת ישראל בירושלים. לאחר מסע בקהילות איטליה שארך כשנה, שבמהלכו הצטרפו אליהם תלמידים נוספים, הגיעו רבי חיים ותלמידו לעכו. הם נמנעו לעלות לירושלים בגלל שמועות שהגיעו אליהם בדבר מגפה שפרצה בעיר. בחשוון ה'תק"ב, לאחר כמה חודשים שבהם ערכו מסע באתרים קדושים בארץ ישראל, החלו רבי חיים ותלמידיו את לימודי הישיבה בעכו בצורה רשמית וממוסדת, וזאת בשל שמועות על המגפה שעדיין שררה בירושלים. בסוף תמוז ה'תק"ב (1742) הגיעו שמועות כי המגפה בירושלים חדלה, ולקראת תחילת חודש אלול הגיעה החבורה לירושלים והקימו בה את "ישיבת כנסת ישראל". רבי שם טוב נמנה כחבר בישיבה שנים ארוכות לאחר פטירת רבי חיים (בליל ט"ו בתמוז ה'תק"ג - 1743); ובשנת ה'תק"ט הוא חתם כחבר בישיבה על ההקדמה לספר "ראשון לציון" של רבו, ואף נזכר כחבר בישיבה בשנת ה'תקי"ח.

===בראשות ישיבת "גדולת מרדכי"===
בשנת ה'תק"ט או לפניה השתדל בהקמת הישיבה בשם "גדולת מרדכי" על ידי הגביר רבי מרדכי תלוק מהמגרב ועל שמו, ויחד עימו עמד רבי שם טוב בהנהגתה. בישיבה זו למד גם רבי יונה נבון, מגדולי החכמים בירושלים ומי שכיהן כראש ישיבת כנסת ישראל. בתעודה שנכתבה בשנת ה'תקי"ח נזכרה ישיבת גדולת מרדכי ואז עמדו בראשה רבי יונה נבון ורבי שם טוב, ובאותה השנה נמנו כחברי הישיבה שבעה מחכמי ירושלים, ביניהם היה רבי יצחק זרחיה אזולאי אבי החיד"א, וכן ארבעה בחורים. כאמור, באותה העת היה רבי שם טוב חבר בישיבת "כנסת ישראל".

רבי שם טוב נחשב לאחר מהחכמים החשובים בירושלים ונטל חלק בהנהגה הרוחנית של העיר. נראה שכיהן כדיין בפועל, שכן רבי יונה נבון חברו כינה אותו בתארים: . בסיוון ה'תקכ"ב (1762) כן הוא חתם על הסכמה יחד עם גדולי החכמים בירושלים, העוסקת באיסור על תלמידי חכמים להתמנות כדיינים על ידי עצמם. הפנה אגרת לנדיבי אמסטרדם בנוגע להקמת ישיבה עבור מספר חכמים מהעיר, ובה הוא עסק בתנאים שבעבורם יתמכו הנדיבים בישיבה וביישומם.

===פטירתו===
יש שכתבו שנפטר בשנת ה'תק"ך, אך כאמור, אנו מוצאים אותו חותם בשנת ה'תקכ"ב, וכן בשנת ה'תקמ"ח הוא נמצא בין החיים. בשנת ה'תקנ"ח לא היה בין החיים.

==יצירתו==
החיד"א בספרו שם הגדולים כתב כי רבי שם טוב חיבר את הספר: . ספר בשם זה לרבי שם טוב זה אינו בנמצא, אולם ספר דרושים על סדר הפרשיות מרבי שם טוב, בשם "שכר תורה", מצוי בכתב יד.

ספר נוסף מפרי עטו של רבי שם טוב הוא "מפתחות למאמרי חז"ל ולחרוזים".

== לקריאה נוספת ==
* ריבלין ופרומקין, תולדות חכמי ירושלים כרך ג, עמ': 21, 36, 40, 45, ירושלים, ה'תרפ"ח - ה'תר"ץ.

== קישורים חיצוניים ==

* 

== הערות שוליים ==

קטגוריה:רבנים מרוקאים
קטגוריה:ראשי ישיבה מרוקאים
קטגוריה:האימפריה העות'מאנית: רבנים
קטגוריה:אנשי עליות קדומות לארץ ישראל
קטגוריה:תלמידי האור החיים
קטגוריה:עולים לארץ ישראל במאה ה-18
הבריגדה הצפונית

הבריגדה הצפונית (בנורווגית: Brigade Nord) היא בריגדה של צבא נורווגיה, הפועלת מצפון לחוג הארקטי. נכון להיום זו הבריגדה היחידה בצבא הנורווגי, ולפיכך היחידה הגדולה ביותר בו.

==היסטוריה==
הבריגדה הוקמה ב-2002, ועד 2009 הייתה חלק מהדיוויזיה השישית. לאחר פירוק הדיוויזיה השישית הפכה הבריגדה הצפונית ליחידה הגדולה ביותר של צבא נורווגיה, ולפיכך היא כפופה ישירות למפקדה המבצעית של הכוחות המזוינים. הבריגדה כוללת שני גדודי טנקים, גדוד מפלסות שלג, גדוד ארטילריה, גדוד הנדסה קרבית, גדוד תקשורת, גדוד רפואה, גדוד תמיכה קרבית וגדוד משטרה צבאית.

מטה הבריגדה ממוקם בברדופוס, ועיקר פעילותה היא מצפון לחוג הארקטי. היא לוקחת חלק בתרגילים של נאט"ו באזור.

==קישורים חיצוניים==

* [https://web.archive.org/web/20180102013401/https://forsvaret.no/haren HÆRENS OPPGAVER]
* [https://snl.no/Brigade_Nord Brigade Nord]
* [https://www.forsvaret.no/om-forsvaret/organisasjon/haeren/brigade-nord Brigade Nord]

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הכוחות המזוינים של נורווגיה
קטגוריה:בריגדות וחטיבות